Diari Oficial de la Generalitat Valenciana


Sumari del DOGV 7943, del 23-12-2016 (2016/10431)

RESOLUCIÓ de 15 de desembre de 2016, del conseller d'Hisenda i Model Econòmic, de transferència de crèdit entre línies de subvenció del capítol IV, transferències corrents, per a l'obertura d'una línia de subvenció nominativa per import de dos-cents dotze mil set-cents vint-i-huit euros amb trenta cèntims (212.728,30 ?). Expedient de modificació 31/002/16.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10193


Data del document
:   15-12-2016

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 15 de desembre de 2016, del conseller d'Hisenda i Model Econòmic, de transferència de crèdit entre línies de subvenció del capítol IV, transferències corrents, per a l'obertura d'una línia de subvenció nominativa per import de dos-cents dotze mil set-cents vint-i-huit euros amb trenta cèntims (212.728,30 ?). Expedient de modificació 31/002/16. [2016/10753]  
La Llei 10/2011, de 27 de desembre, de pressupostos de la Generalitat per a l'exercici 2012 recollia en el capítol IV, transferències corrents, del programa 322.52 Formació i Qualificació Professional, entre altres, les línies de subvenció nominatives T2966 i T2967, dotades amb fons del Servei Públic d'Ocupació Estatal, per import de 3.005.000,00 euros cada una, destinats a la formació professional per a l'ocupació, els beneficiaris del qual eren Comissions Obreres del País Valencià (CCOO-PV) i Unió General de Treballadors del País Valencià (UGT-PV).  
  
Per Sentència de 2 de desembre de 2015, de la secció setena de la Sala Contenciosa Administrativa del Tribunal Suprem, dictada en el recurs de cassació número 130/2014, es reconeix el dret d'Unió Sindical Obrera de la Comunitat Valenciana (USO-CV) a una «subvenció per a les accions de formació professional per a l'ocupació en un import quantificat segons la seua representativitat i prenent com a paràmetre les quantitats previstes per als sindicats UGT-PV i CC.OO-PV en les línies nominatives T2966 i T2967 establides per a complir els Pressupostos de la Generalitat Valenciana per a 2012», i en virtut del certificat emés pel cap del Servei de Relacions Laborals i Gestió de Programes de la Direcció General de Treball i Benestar Laboral se li atribuïx el percentatge de representativitat al Sindicat, i es fixa l'import en 212.728,30 euros.  
  
A fi de complir a la Sentència del Tribunal Suprem, el secretari Autonòmic d'Ocupació i director general del SERVEF, proposa l'obertura d'una línia de subvenció nominativa, la S7992 Sentència Tribunal Suprem, recurs cassació núm. 130/2014,en el capítol IV Transferències Corrents del subprograma 322.52 Formació i Qualificació professional i transferir crèdit, minorant la línia de subvenció S0933 Formació professional a la mesura de les empreses, per import de 212.728,30 euros de fons no condicionats de la Generalitat.  
  
Vist l'informe favorable de la Intervenció Delegada en el SERVEF de data 7 de novembre de 2016, i tenint en compte el que disposen els articles 39.5 b), 44 i 49 de la de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i en els articles 17, 19 i 22.1.c) de la Llei 11/2015, de 29 de desembre, de pressupostos de la Generalitat per a l'exercici 2016, resolc:   
  
Primer  
Obertura de la línia de subvenció nominativa S7992, Sentència Tribunal Suprem, recurs cassació núm. 130/2014 en el capítol IV transferències corrents del subprograma 322.52 Formació i Qualificació Professional, segons consta en l'annex.  
  
Segon  
Transferir crèdit entre línies de subvenció del mateix capítol i subprograma d'acord amb el detall següent:  
  
Aplicacions pressupostàries de despeses   
que disminuïxen: Import:  
78.48.20.5901.48013.9 - Línia S0933 212.728,30 -  
  
Aplicacions pressupostàries de despeses  
que augmenten: Import:  
04.28.67.0764.55910.5 - Línia S7992 212.728,30 -  
  
València, 15 de disembre de 2016.- El conseller d'Hisenda i Model Econòmic: Vicent Soler i Marco.  
  
ANNEX DE LÍNIA DE SUBVENCIÓ EXERCICI 2016  
 DETALL DE TRANSFERÈNCIES I SUBVENCIONS  
  
  
  
ANEXO DE LÍNEA DE SUBVENCIÓN EJERCICIO 2016  
 DETALLE DE TRANSFERENCIAS Y SUBVENCIONES